CELEX: 32008R0164
Language: sk
Date: 2008-02-22 00:00:00
Title: Nariadenie Komisie (ES) č. 164/2008 z  22. februára 2008 , ktorým sa mení a dopĺňa nariadenie (ES) č. 1444/2006, pokiaľ ide o minimálny obsah kŕmnej doplnkovej látky Bacillus subtilis C-3102 (Calsporin) (Text s významom pre EHP)

23.2.2008   
            
            
               SK
            
            
               Úradný vestník Európskej únie
            
            
               L 50/6
            
         
      NARIADENIE KOMISIE (ES) č. 164/2008
   z 22. februára 2008,
   ktorým sa mení a dopĺňa nariadenie (ES) č. 1444/2006, pokiaľ ide o minimálny obsah kŕmnej doplnkovej látky Bacillus subtilis C-3102 (Calsporin)
   (Text s významom pre EHP)
   KOMISIA EURÓPSKYCH SPOLOČENSTIEV,
   so zreteľom na Zmluvu o založení Európskeho spoločenstva,
   so zreteľom na nariadenie Európskeho parlamentu a Rady (ES) č. 1831/2003 z 22. septembra 2003 o doplnkových látkach určených na používanie vo výžive zvierat (1), a najmä na jeho článok 13 ods. 3,
   keďže:
   
               (1)
            
            
               Doplnková látka Bacillus subtilis C-3102 (Calsporin) bola povolená za určitých podmienok v súlade s nariadením (ES) č. 1831/2003. Nariadením Komisie (ES) č. 1444/2006 (2) sa uvedená doplnková látka povolila na desať rokov na výkrm kurčiat, pričom povolenie je viazané na držiteľa povolenia uviesť uvedenú doplnkovú látku do obehu.
            
         
               (2)
            
            
               V nariadení (ES) č. 1831/2003 sa stanovuje možnosť pozmeniť povolenie doplnkovej látky na základe žiadosti držiteľa povolenia a stanoviska Európskeho úradu pre bezpečnosť potravín (ďalej len „úrad“).
            
         
               (3)
            
            
               Držiteľ povolenia kŕmnej doplnkovej látky Bacillus subtilis C-3102 (Calsporin) predložil žiadosť, v ktorej navrhuje zmenu podmienok povolenia znížením minimálneho obsahu uvedenej doplnkovej látky.
            
         
               (4)
            
            
               Vo svojom stanovisku prijatom 18. septembra 2007 úrad navrhol znížiť minimálny obsah účinnej látky z 1 × 109 CFU na 5 × 108 CFU, pretože existujú dôkazy o účinnosti najnižšej navrhovanej dávky (3).
            
         
               (5)
            
            
               Nariadenie (ES) č. 1444/2006 by sa preto malo zodpovedajúcim spôsobom zmeniť a doplniť.
            
         
               (6)
            
            
               Opatrenia stanovené v tomto nariadení sú v súlade so stanoviskom Stáleho výboru pre potravinový reťazec a zdravie zvierat,
            
         PRIJALA TOTO NARIADENIE:
   Článok 1
   Príloha k nariadeniu (ES) č. 1444/2006 sa nahrádza prílohou k tomuto nariadeniu.
   Článok 2
   Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 22. februára 2008
      
         
            Za Komisiu
         
         Markos KYPRIANOU
         
         
            člen Komisie
         
      
   
   
      (1)  Ú. v. EÚ L 268, 18.10.2003, s. 29. Nariadenie zmenené a doplnené nariadením Komisie (ES) č. 378/2005 (Ú. v. EÚ L 59, 5.3.2005, s. 8).
   
      (2)  Ú. v. EÚ L 271, 30.9.2006, s. 19.
   
      (3)  Stanovisko Vedeckej skupiny pre doplnkové látky a výrobky alebo látky používané v krmivách pre zvieratá (FEEDAP) vo veci bezpečnosti a účinnosti Calsporinu, prípravku Bacillus subtilis, ako kŕmnej doplnkovej látky pre kurčatá vo výkrme v súlade s nariadením (ES) č. 1831/2003. Vestník EFSA (2007) 543, s. 1 – 8.
   
      PRÍLOHA
      
         
            „PRÍLOHA
            
                        Identifikačné číslo doplnkovej látky
                     
                     
                        Meno držiteľa povolenia
                     
                     
                        Doplnková látka
                        (obchodný názov)
                     
                     
                        Zloženie, chemický vzorec, opis, analytická metóda
                     
                     
                        Druh alebo kategória zvierat
                     
                     
                        Maximálny vek
                     
                     
                        Minimálny obsah
                     
                     
                        Maximálny obsah
                     
                     
                        Iné ustanovenia
                     
                     
                        Koniec obdobia platnosti povolenia
                     
                  
                        CFU/kg kompletného krmiva s obsahom vlhkosti 12 %
                     
                  
                        Kategória zootechnických doplnkových látok. Funkčná skupina: stabilizátory črevnej mikroflóry
                     
                  
                        4b1820
                     
                     
                        Calpis Co. Ltd v
                        Spoločenstve zastúpená spoločnosťou Orffa International Holding BV
                     
                     
                        
                           Bacillus subtilis
                        
                        C-3102 DSM 15544
                        (Calsporin)
                     
                     
                        
                                     
                                 
                                 
                                    Zloženie doplnkovej látky:
                                    Prípravok Bacillus subtilis C-3102 (DSM 15544) s obsahom minimálneho množstva doplnkovej látky 1 × 1010 CFU/g
                                 
                              
                                     
                                 
                                 
                                    Charakteristika účinnej látky:
                                    Životaschopné spóry Bacillus subtilis C-3102 (DSM 15544)
                                 
                              
                                     
                                 
                                 
                                    Analytická metóda (1)
                                    
                                    Meranie metódou platňového nanášania na tryptón sójový agar s predhrievaním vzoriek krmiva
                                 
                              
                     
                        Kurčatá na výkrm
                     
                     
                        —
                     
                     
                        5 × 108
                        
                     
                     
                        1 × 109
                        
                     
                     
                        
                                    1.
                                 
                                 
                                    Na účely bezpečnosti používateľov: počas manipulácie sa používa ochranná dýchacia maska a ochranné okuliare.
                                 
                              
                                    2.
                                 
                                 
                                    V návode na použitie doplnkovej látky a premixu je potrebné uviesť teplotu pri skladovaní, dobu použiteľnosti a stabilitu pri granulovaní.
                                 
                              
                                    3.
                                 
                                 
                                    Môže sa povoliť použitie v krmive obsahujúcom povolené kokcidiostatiká: monenzín sodný, salinomycín sodný, semduramycín sodný, lasalocid sodný, maduramycín amónny, narazín-nikarbazín a diklazuril.
                                 
                              
                     
                        20. októbra 2016
                     
                  
      
      
         (1)  Podrobné informácie o analytických metódach sú k dispozícii na tejto internetovej stránke referenčného laboratória Spoločenstva: www.irmm.jrc.be/crl-feed-additives“